ဓမ္မစကူးလ်ဖောင်ဒေးရှင်း၊ ဗုဒ္ဓဘာသာ သင်ခန်းစာ

**သင်ခန်းစာ (၅)**

**ဘုရားဖြစ်တော်မူခြင်း**

ဘု ရားအလောင်းတော်သည်

အစာအာဟာရ လျှော့စား၍

ပြင်းထန်စွာ

တရားကျင့်ခဲ့သော်လည်း

တရားထူးမရခဲ့ပါ။

နောက်ပိုင်းတွင် မျှတအောင်

ပြန်လည်စားသောက်ကာ

တရားကျင့်ခဲ့သည်။

ကဆုန်လပြည့်နေ့တွင်

သုဇာတာသူဌေးသမီးက

နို့ဆွမ်းကို ဆက်ကပ်ခဲ့သည်။

တရားကျင့်နေသော

ဘုရားအလောင်းတော်ကို

မာရ်နတ်မင်းက

လက်နက်မျိုးစုံဖြင့်

လာရောက်တိုက်ခိုက်ခဲ့သည်။

ပထမတန်း Grade-1

ကဆုန်လပြည့်နေ့တွင် မာရ်နတ်ရန်ကို အောင်မြင်တော်မူ၍ သတ္တဝါအားလုံးတို့၏

ကိုးကွယ်အားထားရာ ဘုရားအဖြစ်သို့ ရောက်တော်မူခဲ့သည်။

**အောင်ပွဲ**

ဘုရားအလောင်းတော် မင်းသားဟာ၊

တရား ကျင်းကြံကာ၊

တောထဲမှာ လွန်ခက်ခဲ၊

မလျော့သော သူ့ဇွဲ။

မာရ်နတ်ကလည်း နှောင့်ယှက်ပြန်၊

မေတ္တာနဲ့ တွန်းလှန်။

မာရ်နတ်ရန် အောင်မြင်သွား၊

တို့ရဲ့ မြတ်ဘုရား ။ ။

ဓမ္မစကူးလ်ဖောင်ဒေးရှင်း၊ ဗုဒ္ဓဘာသာ သင်ခန်းစာ

**သင်ခန်းစာ (၆)**

**ဘုရားရှိခိုးကြမယ်**

သူတော်ကောင်း ဖိုးသားလေး

“နမော ဗုဒ္ဓဿ” ဟု အမြဲရွတ်ဆိုတတ်သည့် လိမ္မာသော ဖိုးသားလေးကို အားလုံးက ချစ်ခင်ကြသည်။ ဖိုးသားသည် တောထဲသို့ ဖခင်နှင့်အတူ ထင်းခုတ်လိုက်သွားလေ့ရှိသည်။

အိမ်ပြန်ချိန်တွင် နွားတစ်ကောင်

ပျောက်နေသည်။

ဖခင် နွားပျောက်ရှာနေစဉ်

ဖိုးသားလေး အိပ်ပျော်သွားသည်။

ထိုအချိန်တွင် ဘီလူးကြီးတစ်ကောင် ရောက်လာပြီး ဖိုးသားကို စားရန် ခြေထောက်ကို လှမ်းဆွဲလိုက်သည်။ ဖိုးသားသည် လန့်ပြီး “နမော ဗုဒ္ဓဿ”ဟု ရွတ်ဆိုလိုက်မိသည်။ ဘီးလူးကြီးသည်“သူတော်ကောင်းလေးကို ပြစ်မှားမိပြီ”ဟု တွေးကြောက်ပြီး ထွက်ပြေး သွားသည်။

ပထမတန်း Grade-1

**“နမော ဗုဒ္ဓဿ” ရွတ်ကြစို့**

“နမော ဗုဒ္ဓဿ” ရွတ်ဆိုလျှင်၊

အန္တရာယ်တွေ ကင်းစင်။

အန္တရာယ်တွေ ကင်းစင်ဖို့၊

“နမော ဗုဒ္ဓဿ ”ရွတ်ကြစို့။ ။

**ဘုရားရှိခိုးမယ်**

သာသာယာယာ ညအခါ၊

ဘုရားရှိခိုးမှာ။

မေတ္တာဝေကာ ဆုခြွေတောင်း၊

ကျန်းမာကြစေကြောင်း။

ရွာဉီးကျောင်းက စေတီသာ၊

အေးမြ လရောင်ဖြာ။

ကြည်ညိုကာ ဦးနှိမ်ချ၊

ဆီမီးပန်းလှူကြ။ ။

မနက်မိုးလင်းသောအခါ

ဖခင်နှင့်အတူ ရွာသို့

ပျော်ရွှင်စွာ ပြန်လာခဲ့လေသည်။

ဓမ္မစကူးလ်ဖောင်ဒေးရှင်း၊ ဗုဒ္ဓဘာသာသင်ခန်းစာ

**ထိခြင်းငါးပါးဖြင့် ရှိခိုးခြင်း**

လက်အုပ်ကိုပင်၊ ကြာငုံသွင်၊ အရင်ပြုလုပ်ပါ။

ခြေချ လက်ချ၊ ဒူး တံတောင်ချ၊ နဖူးချကာ

ဦးချပါ။ ။

**ရတနာသုံးပါးကို ရှိခိုးခြင်း**

မြတ်စွာဘုရားကို ရှိခိုးပါ၏ အရှင်ဘုရား။

တရားတော်မြတ်ကို ရှိခိုးပါ၏ အရှင်ဘုရား။

သံဃာတော်မြတ်ကို ရှိခိုးပါ၏ အရှင်ဘုရား။

**ဩကာသ ကန်တော့ချိုး**

ဩကာသ ဩကာသ ဩကာသ၊ ကာယကံ၊ ဝစီကံ၊ မနောကံ သဗ္ဗဒေါသ ခပ်သိမ်းသော အပြစ်တို့ကို ပျောက်ပါစေခြင်းအကျိုးငှာ ပထမ၊ ဒုတိယ၊ တတိယ၊ တစ်ကြိမ်၊ နှစ်ကြိမ်၊ သုံးကြိမ်မြောက်အောင် ဘုရားရတနာ၊ တရားရတနာ၊ သံဃာရတနာ ရတနာမြတ် သုံးပါးတို့ကို အရိုအသေ အလေးအမြတ် လက်အုပ်မိုး၍ ရှိခိုးပူဇော် ဖူးမြော်မာန်‌လျှော့ ကန်တော့ပါ၏ အရှင်ဘုရား။

ကန်တော့ရသော အကျိုးအားကြောင့် အပါယ်လေးပါး၊ ကပ်သုံးပါး၊ ရပ်ပြစ်ရှစ်ပါး၊ ရန်သူမျိုးငါးပါး၊ ဝိပတ္တိတရားလေးပါး၊ ဗျသနတရားငါးပါးတို့မှ အခါ ခပ်သိမ်း ကင်းလွတ်ငြိမ်းသည်ဖြစ်၍ မဂ်တရား၊ ဖိုလ်တရား၊ နိဗ္ဗာန်တရားတော်မြတ်ကို ရပါလို၏ အရှင်ဘုရား။

ပထမတန်း Grade 1

**သင်ခန်းစာ(၇)**

**ဘုရားဖူးသွားကြစို့**

ဘုရားဖူး သွားကြစို့

ဘယ်သွားမှာလဲ ကိုကြီးရယ်၊

ညီလေး လိုက်ချင်တယ်။

ကုန်းမြင့်ပေါ်ဝယ် တည်လို့ထား၊

စေတီတော်သို့ သွား။

အဝတ်အစား သပ်ရပ်စွာ၊

ဝတ်ဆင်ခဲ့ပါကွာ။

ရေချမ်းလှူကာ ပန်းကပ်လို့၊

ဘုရားရှိခိုးစို့။ ။

ဓမ္မစကူးလ်ဖောင်ဒေးရှင်း၊ ဗုဒ္ဓဘာသာ သင်ခန်းစာ

သင်ခန်းစာ (၈)

**မေတ္တာပို့သခြင်း**

ညီပုလေး

ညီပုလေးသည် သူတစ်ပါးကို အလွန်ကူညီလေ့ရှိသည်။

ငိုနေသောကလေးများကို မငိုအောင် ချော့မော့လေ့ရှိသည်။

နေ့စဉ် ဘုရားရှိခိုး၍ အားလုံးကို မေတ္တာပို့လေ့ရှိသည်။ တစ်နေ့တွင် ညီပုလေး နေမကောင်းဖြစ်လေ၏။ ဆရာမ နှင့် သူငယ်ချင်းများက မြန်မြန်နေကောင်းစေရန် အိမ်သို့ လာပြီး ကူညီအားပေးကြသည်။

ပထမတန်း Grade 1

ညီပုလေးသည်

နေကောင်းလာသောအခါ

သူငယ်ချင်းများနှင့်အတူ

ပျော်ရွှင်စွာ

ကျောင်းပြန်တက်နိုင်ခဲ့သည်။

**ညီပုလေးရဲ့ မေတ္တာ**

ညီပုလေး ညီပုလေး၊

ဘုရားရှိခိုးတဲ့ ညီပုလေး။

ညီပုလေး ညီပုလေး၊

မေတ္တာပို့တဲ့ ညီပုလေး၊

ညီပုလေးက မေတ္တာဝေ၊

ကျန်းမာ ချမ်းသာကြပါစေ။

မေတ္တာဝေတဲ့ ညီပုလေး၊

မျက်နှာ ရွှင်ချိုအေး။ ။

ဓမ္မစကူးလ်ဖောင်ဒေးရှင်း၊ ဗုဒ္ဓဘာသာ သင်ခန်းစာ

သင်ခန်းစာ (၉)

မင်္ဂလာရှိအောင်‌ နေကြမယ်

နွယ်နီလေး လိမ္မာပြီ

နွယ်နီလေးသည် မိဘ၊ ဘိုးဘွားတို့က အလိုလိုက်ထားသဖြင့် အလွန်ဆိုးသည်။

ကစားဖော် သူငယ်ချင်းများနှင့်လည်း ဖေဖေနှင့် မေမေသည် နွယ်နီလေးကို အမြဲ ရန်ဖြစ်တတ်သည်။ ဓမ္မစကူးလ်သို့ ပို့လိုက်ကြသည်။

ပထမတန်း Grade 1

ငိုနေသော နွယ်နီလေးကို

ဘုန်းဘုန်းနှင့် ဆရာမများက

ဝိုင်းဝန်းချော့မော့ကြသည်။

ကဗျာရွတ်ဆိုရခြင်း၊ ဆေးရောင်ခြယ်ရခြင်းတို့ကြောင့် ဓမ္မစကူးလ်တက်ရသည်ကို နွယ်နီလေးပျော်လာသည်။

ယခုအခါ နွယ်နီလေးသည်

မှန်မှန်ဘုရားရှိခိုးပြီး

ဖေဖေနှင့် မေမေကို

ကန်တော့ပြီးမှ အိပ်သည်။

ဓမ္မစကူးလ်ဖောင်ဒေးရှင်း၊ ဗုဒ္ဓဘာသာ သင်ခန်းစာ

**မင်္ဂလာနေ့ပါ**

ပျော်ပျော်ရွှင်ရွှင် စာသင်မယ်၊

ဆရာ့စကား နားထောင်မယ်။

ပြုံးပြကာ နှုတ်ဆက်မယ်၊

မင်္ဂလာနေ့ပါကွယ်။

ပျော်ပျော်ရွှင်ရွှင် စာသင်မယ်၊

သူငယ်ချင်းတွေနဲ့ ချစ်ခင်ဖွယ်၊

တေးသီချင်း ဆို က ကြမယ်၊

မင်္ဂလာနေ့ပါကွယ်။ ။